**ԱՐՁԱՆԱԳՐՈՒԹՅՈՒՆ**

**ԿԱՊԱՆ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅԱՆ, ԿԱՊԱՆ ՀԱՄԱՅՆՔԻ 2021 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԻ /ԱՅԴ ԹՎՈՒՄ՝ ՀՀ ՀԱՄԱՅՆՔՆԵՐԻ ՏՆՏԵՍԱԿԱՆ ԵՎ ՍՈՑԻԱԼԱԿԱՆ ԵՆԹԱԿԱՌՈՒՑՎԱԾՔՆԵՐԻ ԶԱՐԳԱՑՄԱՆՆ ՈՒՂՂՎԱԾ ՍՈՒԲՎԵՆՑԻԱՅԻ ԾՐԱԳՐԵՐԻ/ ՀԱՆՐԱՅԻՆ ՔՆՆԱՐԿՄԱՆ**

**ք． Կապան 25 հունվարի 2021թ.**

«Տեղական ինքնակառավարման մասին» Հայաստանի Հանրապետության օրենքի 84-րդ հոդվածի 2-րդ կետի ՀՀ կառավարության 2006 թվականի նոյեմբերի 16-ի N 1708-Ն որոշմամբ հաստատված կարգի և հնգամյա զարգացման ծրագրի և տարեկան աշխատանքային պլանի մեթոդաբանությունների համաձայն, 2021 թվականի հունվարի 25-ին ժամը 15:00-ին， Կապանի համայնքապետարանի նիստերի դահլիճում հրավիրվել է Կապան համայնքի 2020 թվականի բյուջեի կատարման տարեկան հաշվետվության, Կապան համայնքի 2021 թվականի տարեկան աշխատանքային պլանի, այդ թվում ՀՀ համայնքների տնտեսական և սոցիալական ենթակառուցվածքների զարգացմանն ուղղված սուբվենցիայի ծրագրերի հանրային քննարկում:

Հանրային քննարկմանը ներկա էին ավագանու անդամներ, համայնքապետարանի աշխատակիցներ /մասնակիցների անհատական կազմը կցվում է/:

Հանրային քննարկումը վարեց համայնքի ղեկավար Գևորգ Փարսյանը: Նա ողջունեց ներկաներին և տեղեկացրեց, որ համայնքի բյուջեով և տարեկան աշխատանքային պլանով փորձ է արվել անդրադառնալ <<Տեղական ինքնակառավարման մասին>> ՀՀ օրենքով նախատեսված համայնքի բոլոր պարտադիր խնդիրներին: Նիստ վարողը խոսքը փոխանցեց Կապանի համայնքապետարանի աշխատակից Գայանե Թադևոսյանին՝ 2021 թվականի տարեկան պլանում ներառված ծրագրերը / այդ թվում՝ սուբվենցիայի/ ներկայացնելու նպատակով:

Գ. Թադևոսյանը նշեց, որ ՏԱՊ-ի կազմման համար հիմք է հանդիսացել Կապան համայնքի 2019-2023թթ. զարգացման ծրագիրը: Գ. Թադևոսյանը ներկայացրեց 2021 թվականին նախատեսվող ծրագրերը և միջոցառումները:

Զեկուցողի կողմից մանրամասն ներկայացվեցին 2021 թվականին համայնքում նախատեսվող սուբվենցիայի ծրագրերը՝ 1) հասարակական շենքերի նորոգում / Ծավ բնակավայրի վարչական շենքի նորոգում, Վարդավանք բնակավայրի ակումբի շենքի նորոգում, Վ. Խոտանան բնակավայրի հանդիսությունների սրահի նորոգում, Չափնի բնակավայրի հանդիսությունների սրահի նորոգում, Դավիթ Բեկ բնակավայրի մշակույթի տան շենքի վերականգնում, Ն. Խոտանան բնակավայրի վարչական շենքի կառուցում, Շիկահող բնակավայրի ակումբի շենքի տանիքի նորոգում, «Կապանի թիվ 3 երաժշտական դպրոց» ՀՈԱԿ-ի ջեռուցման համակարգի կառուցում, Արծվանիկ բնակավայրի բուժկետի նորոգում, «Կապան քաղաքի մարմնամարզության մանկապատանեկան մարզադպրոց» ՀՈԱԿ-ի վերանորոգում /՝ նախնական 249 150 940 դրամ, 2) «Կապանի թիվ 9 ՆՈՒՀ» ՀՈԱԿ-ի հիմնանորոգում՝ նախնական 200 000 000 դրամ, 3) համայնքի գյուղական բնակավայրերում խմելու ջրի նոր ջրագծերի, ՕԿՋ-երի կառուցում, նորոգում, անցկացում / Դավիթ Բեկ բնակավայրի խմելու ջրագծի և ՕԿՋ-ի կառուցում, Վարդավանք բնակավայրի խմելու ջրագծի և ՕԿՋ-ի կառուցում, Սևաքար բնակավայրի խմելու ջրի նոր ջրագծի կառուցում՝ նախնական 261 919 160 դրամ, 4) բազմաբնակարան բնակելի շենքերի տանիքների և նկուղային հարկերի /որպես ապաստարան/ նորոգում՝ նախնական 200 000 000 դրամ, 5) ներհամայնքային ճանապարհների, փողոցների, մայթերի և բակերի հիմնանորոգում / Գեղանուշ բնակավայր տանող ճանապարհի մի հատվածի վերանորոգում, Ա․ Մանուկյան փողոցի 1-ին նրբանցքի մայթի հիմնանորոգում, Թումանյան փողոցի մայթի հիմնանորոգում, Ռ․ Մելիքյան փողոցի մայթի հիմնանորոգում, Ռ․ Մինասյան փողոցի մայթի հիմնանորոգում, Շահումյան փողոցի բակերի հիմնանորոգում, Կապան քաղաքի Բաղաբերդ թաղամասի թիվ 14, 15, 16, 18, 19, 20, 21 շենքերի բակերի նորոգման աշխատանքներ, Կապան քաղաքի Սպանդարյան փողոցի թիվ 5, 8 շենքերի բակերի նորոգման աշխատանքներ, Կապան քաղաքի Մ․ Հարությունյան փողոցի /Շահումյան փողոցից մինչև ոստիկանության վարչություն/ հատվածի և թիվ 10, 12, 14 շենքերի բակերի հիմնանորոգման աշխատանքներ, Կապան քաղաքի Ձորք թաղամասի հիմնական փողոցը և հարակից թիվ 4, 5, 6, 12, 13 և 15 շենքերի բակերի հիմնանորոգման աշխատանքներ, Կապան քաղաքի Հալիձոր թաղամասի մոևտքի և 9, 13, 17, 18, 19 շենքերի բակերի հիմնանորոգման աշխատանքներ, Կապան քաղաքի Ա․ Մանուկյան փողոցի թիվ 3, 5 և Թումանյան փողոցի թիվ 16, 18 շենքերի բակերի հիմնանորոգման աշխատանքներ, այլընտրանքային ճանապարհների կառուցում/՝ նախնական 1 265 962 350 դրամ, 6) քաղաքացիական պաշտպանության ենթակառուցվածքների ստեղծում՝ 6 բունկերի կառուցում՝ նախնական 400 000 000 դրամ, 7) Աճանան բնակավայրի ոռոգման համակարգի վերակառուցում՝ նախնական 164 082 400 դրամ: Զեկուցողը ներկայացրեց, որ տարեկան աշխատանքային պլանում նշված գումարները նախնական են, վերջնական արժեքը պարզ կլինի նախագծանախահաշվային փաստաթղթեր ունենալուց հետո։

Ինչպես խորհրդակցական մարմնի նիստի մասնակիցները, այնպես էլ հանրային քննարկման մասնակիցները ողջունեցին համայնքում 2021 թվականին նախատեսվող ծրագրերը, հատկապես մեծածավալ նորոգման, բարեկարգման և այլ շինարարակական աշխատանքները, որոնց մեծ մասը նախատեսվում է իրականացնել ՀՀ համայնքների տնտեսական և սոցիալական ենթակառուցվածքների զարգացմանն ուղղված սուբվենցիայի միջոցով և սուբվենցիայի ծրագրերին դիմելու նախաձեռնությունը արժանացավ հանրային քննարկման մասնակիցների դրական արձագանքին:

Այնուհետև համայնքի ղեկավարը խոսքը փոխանցեց համայնքապետարանի ֆինանսական բաժնի պետ Իվետա Թադևոսյանին՝ 2020 թվականի բյուջեի կատարման հաշվետվությունը ներկայացնելու համար։

Իվետա Թադևոսյանը նշեց, որ 2020 թվականի բյուջեի կատարման վերաբերյալ հաշվետվությունը կազմվել է հիմք ընդունելով «Տեղեկան ինքնակառավարման մասին» ՀՀ օրենքի 82-րդ, 83-րդ և «ՀՀ բյուջետայի համակարգի մասին» ՀՀ օրենքի 35-րդ հոդվածներով ամրագրված դրույթները, որի հիմքում ընկած է հավաստիությունը և հստակությունը: Զեկուցողը ներկայացրեց 2020 թվականի բյուջեի կատարման տարեկան հաշվետվությունը: Նա նշեց, որ Կապան համայնքի 2020 թվականի բյուջեի ընդամենը փաստացի եկամուտները կազմել են 3,001,834.4 հազար դրամ, տարեկան (ճշտված) պլանի 4,229,601.2 հազար դրամի նկատմամբ, կամ կատարողականը կազմել է 71,0%, ինչը 27.9%-ով կամ 654,887․9 հազ․դրամով գերազանցում է 2019 թվականի հավաքագրման մակարդակը (2,346,946․5 հազ․դրամ)։ Զեկուցողը նշեց, որ թերակատարման հիմնական պատճառը սուբվենցիոն ծրագրերի գծով պետական բյուջեի հատկացումներն են,որը ՀՀ կառավարության որոշմամբ երկարաձգվել են։ Վերլուծությունը ցույց տվեց,որ վարչական բյուջեի հավաքագրման մասով պատկերը այլ է՝ նախատեսված 2,451,983․3 հազ․դրամի դիմաց փաստացի մուտքերը կազմել են 2,453,241,1 հազ․դրամ կամ ապահովելով 100,1%-ով։ Չնայած կատարման բարձր մակարդակին որոշ եկամտատեսակների գծով համայնքը ունի թերակատարում։

Զեկուցողը նշեց, որ Կապան համայնքի 2020 թվականի ճշտված բյուջեով սեփական եկամուտները պլանավորվել են 715,214.5 հազար դրամ, որի դիմաց փաստացի կատարողականը կազմել է 714,969.8 հազար դրամ կամ 99.97%։ Սեփական եկամուտների փաստացի հավաքագրման  ցուցանիշը ավել է 2019 թվականի համապատասխան ցուցանիշից 9,777.0 հազար դրամով։ Կապան համայնքի 2020 թվականի բյուջեի միջոցների հաշվին իրականացվել է 2,694,222.3  հազար դրամի ծախսեր` կազմելով ճշտված ծրագրի 56.8%-ը։

Ծրագրված ցուցանիշների նկատմամբ թերֆինանսավորումները հիմնականում պայմանավորված են գնումների գործընթացում առաջացած խնայողություններով, COVID-19 համավարակի, Հայաստանի Հանրապետության ամբողջ տարածքում հայտարարված ռազմական դրության, համայնքում թափուր հաստիքների,սուբվենցիոն ծրագրերի երկարաձգման առկայությամբ: Բյուջետային տարվա ավարտին պարտքեր չեն թողնվել և փաստացի կատարողականի սահմաններում բոլոր ստանձնած պարտավորությունները ամբողջությամբ ֆինանսավորվել են։ Իվետա Թադևոսյանը մանրամասն ներկայացրեց 2020 թվականի բյուջեի եկամուտները և ծախսերը՝ ըստ հոդվածների:

Համայնքի ղեկավարը նշեց, որ այս ծրագրերի իրականացումը կախված է համայնքի ֆինանսական հնարավորությունից, քանի որ սուբվենցիայի ծրագրի դիմելուց համայնքն ունի նաև համաներդրման չափ։

Նիստը վարողը շնորհակալություն հայտնեց ներկաներին քննարկմանը մասնակցելու համար և քննարկումը համարվեց ավարտված:

***Նիստը վարեց՝***

***համայնքի ղեկավար Գևորգ Փարսյան***

***Արձանագրեց՝***

***տնտեսական զարգացման և արտաքին կապերի***

***բաժնի առաջատար մասնագետ Աննա Սարգսյան***